**Kitöltési útmutató**

***Az A-R oszlopig az adatok kitöltése kötelező (kivéve az A, D és K oszlop, lsd. később), míg az S-U oszlop adatainak kitöltése nem kötelező.***

**A oszlop – Engedély száma**

* Amennyiben a versenyző korábban váltott ki versenyengedélyt a Magyar Triatlon Szövetségnél, úgy a versenyző engedély (licenc) számát kell beírni. Az engedélyszám lehet 1-5 számjegyű is, amennyiben már az idén váltott ki egyéni regisztrációt (nem tagszervezetben), úgy akár 6 számjegyű is.
* A cellát üresen kell hagyni, ha a versenyző nem tudja megmondani, hogy rendelkezik-e engedélyszámmal, vagy még egyáltalán nincs engedélyszáma.

**B oszlop – Vezetéknév, C oszlop – Keresztnév**

* Kérjük, hogy amennyiben a versenyző rendelkezik titulussal (például Dr.), úgy abban esetben a keresztnév után írják be.
* A keresztnevet a következő oszlopban kell feltűntetni.

**D oszlop – Chipszám**

* Amennyiben a versenyző rendelkezik sárga chippel, úgy a 7 karaktert (chipszámot) kell beírni. A karakterek betűket és számokat tartalmaznak, a betűk nagy karakterek és nincs sem O, sem I betű, helyettük csak 0 és 1-es szám van.

**E oszlop – Egyesület**

* Amennyiben a versenyző valamely tagszervezetünkben versenyez, úgy kérem válasszák ki a legördülő listából. A lista a tagszervezetek rövidített nevét tartalmazza.
* Abban az esetben, ha a versenyző egyéni regisztrált, vagyis nincs tagszervezetnél leigazolva, úgy az ***egyéni versenyző*** opciót válasszák ki.

**F oszlop – Neme**

* Kérem válasszák a legördülő listából a versenyző nemét.

**G oszlop – Születési év, H oszlop – Születési hónap, I oszlop – Születési nap**

* A születési dátumot 3 különböző oszlopban kell beírni születési év, hónap és nap bontásban. Kérjük, hogy a hónapokat is számokkal jelöljék (például: 1988 01 01 ). Pontot nem kell rakni a számok után.

**J oszlop – Állampolgárság**

* Kérem válasszák ki a versenyző állampolgárságát a legördülő listából. Két opcióból lehet választani: Hun, vagy Külföldi

**K oszlop – Sportorvosi**

* Az orvosi/sportorvosi igazolás a felnőtt amatőr versenyzők részére nem kötelező, csak ajánlott!
* Amennyiben a versenyző rendelkezik orvosi, vagy sportorvosi vizsgálattal (egy évnél nem régebbi), úgy a lejárati dátumot lehet ebben a cellában rögzíteni.
* A felnőtt amatőr versenyzők esetében az igazolás hossza 1 év (amennyiben az orvos nem rövidebb időt ad meg).
* A lejárati dátum rögzítésére példa: az orvosi vizsgálat ideje: 2017.07.17., úgy ebben az esetben a lejárat: 2018.07.16. (kérjük, hogy ebben a formában írják be a dátumot). Amennyiben 1-én történik a vizsgálat, úgy értelemszerűen az alábbi módon kell rögzíteni: 2017.07.01. 🡺 2018.06.30. Kérjük, hogy ezekben az esetekben ügyeljenek rá, hogy hány napos az adott hónap.

**L oszlop – Anyja neve**

* Kérjük, hogy a versenyző édesanyjának leánykori nevét írják be.

**M oszlop – Születési hely**

**N oszlop – Irányítószám, O oszlop – Város, P oszlop – Utca**

* Az alábbi 3 oszlopban a versenyző címét kell megadni: N oszlop az irányítószám, az O oszlopban a település neve, míg a P oszlopban az utca/házszám.

**Q oszlop – E-mail, R oszlop – Telefonszám**

* Mind az e-mail, mind a telefonszám kötelező adat. A telefonszámot az alábbi formában rögzítsék: 36301111111

**S oszlop – TAJ-szám, T oszlop – Útlevélszám, U oszlop – Útlevél lejárati dátum**

* Az S, T és U oszlop kitöltése nem kötelező.